id en id id en en en en en ar en en en id hbs_lat az id id id id id id id id nds tr en id en en tl tl en tr id en de ms id id id id ms ms de id tr pl en sl en en en en en en id de en en en ar ast en ms
Jose Rizal Manua, seolah kami kawan lama - abdnaddin
Ingin Berkisah Dengan Cara Sendiri
Home Unlabelled Jose Rizal Manua, seolah kami kawan lama
✔ abd naddin Diterbitkan 9:20 PTG
Sebenarnya saya tidak menyangka dapat bertemu Jose Rizal Manua. Saya tidak menyangka sama sekali. Tetapi selepas pertemuan dengan rakan-rakan penyair di Taman Ismail Marzuki, saya melangkah ke sebuah kedai buku yang terletak di sudut bangunan itu. Saya terkejut melihat gambarnya yang hampir sama dengan Ramli Sarip, penyanyi kita itu. Kedai buku itu, mungkin yang paling banyak menyimpan buku-buku sastera dan non fiksi di Jakarta. Malam sudah tiba ketika saya hampir lupa bahawa saya berada di Indonesia.
Saya melihat gambarnya diapit oleh dua sasterawan negara Pak Samad Said dan Usman Awang di dinding kedai itu. Ketika saya bertanya buku puisi Goenawan Mohammad, Misalkan Kita di Sarajevo, katanya sudah habis. Dan melalui pertanyaan itu beliau menyedari bahawa saya dari Malaysia.
Tokoh teater yang baru saja mempersembahkan teater di Rusia dan akan mempersembahkan teater kanak-kanak Peace di Geneva, sebenarnya sudah lama saya kenal namanya. Beliau seorang deklamator puisi yang terkenal bukan saja di negaranya, malah di Kuala Lumpur.
Saya gembira sekali dapat berjumpa dengannya, dan mengambil kesempatan menemuramahnya untuk rencana sastera. Beliau asyik bercerita mengenai perjalanan kesenimanannya, mengenai bagaimana melatih kanak-kanak berteater dan sebagainya.
Saya tidak ingin melewatkan kesempatan untuk bergambar dengannya.Mujur ada seorang gadis kebetulan datang ke toko buku itu dan sempat saya minta tolong untuk menjepret gambar kami.
"itu cucunya Chairil Anwar," kata Jose Rizal. Dia juga seorang penyair,katanya lagi, tetapi belum sempat kami berkenalan dia sudah menghilang bersama teman-temannya. Jadi, orang yang mengambil gambar foto ini ialah hasil jepretan tangan cucu seorang penyair terkenal.
Saya merasa sudah lama mengenalnya. Pertemuan itu terasa akrab, dan sekali lagi hampir saya lupa bahawa malam sudah jam 11.00, dan saya harus pulang ke hotel Le Meridien Jalan Soedirman.
Artikel Berkaitan Penulis Email
Berlangganan artikel terbaru dari blog ini langsung via email
Langgan: Catat Ulasan (Atom)
Abd. Naddin Hj Shaiddin bertugas sebagai wartawan di Utusan Borneo sejak 1994-2021. Kini menulis di portal Sabah360online.com.Selain itu, beliau juga menulis untuk Pulse Asia Times.
View my complete profile
Apa yang kita harapkan daripada Datuk Seri Ismail Sabri?
Terima kasih Telum Media kerana menyenaraikan blog abdnaddin.com dalam PR media Asia
“Di sini, bunga keladi di jual dengan harga gila-gila,”, kata prof nik rakib
Mengenai Malim Dan Kapal Yang Tidak Dapat Berlabuh
ROTHMAN A BUNTAR , GIGIH PERKENAL BATIK SABAH
SEJENAK MENGENAI 12 UNGKAPAN MELAYU TENTANG BINATANG
Kenali Saya Abd Naddin Haji Shaiddin